ທ່ານນາງ ສຸວິຕາ ປະເສີດ ປະທານສະມາຄົມສິລະປະຫັດຖະກໍາລາວ ໃຫ້ຮູ້ວ່າ: ການຈັດຕັ້ງງານຕະຫຼາດນັດ ເພື່ອແນໃສ່ສົ່ງເສີມການຕະຫຼາດສິນຄ້າສິລະປະຫັດຖະກຳ ກໍ່ຄືສະໜິດຕິດພັນກັບບັນດານັກສິລະປິນຫັດຖະກຳທີ່ມາຈາກທຸກທ້ອງຖິ່ນໃນທົ່ວປະເທດ. ສະມາຄົມຫັດຖະກຳລາວ ຈັດງານວາງສະແດງດ້ວຍຮ້ານສິນຄ້າ 200 ກວ່າຮ້ານເພື່ອວາງສະແດງ ແລະຂາຍສິນຄ້າສິລະປະຫັດຖະກຳ ຄື: ຜ້າໄໝ, ຝ້າຍ, ຜ້າພື້ນເມືອງ, ຜະລິດຕະພັນທີ່ເຮັດດ້ວຍຫວາຍ, ໄມ້ໄຜ່...
ໃນປີນີ້, ງານຕະຫຼາດນັດຍັງຈັດການແຂ່ງຂັນອອກແບບພິເສດສຳລັບນັກຮຽນ, ນັກສຶກສາ ແລະປະຊາຊົນລາວ ໃນເກີນອາຍຸ 15 ປີຂຶ້ນໄປເພື່ອແນໃສ່ສຳຜັດກັບຕະຫຼາດ; ໂຄສະນາຜະລິດຕະພັນ ແລະບັນດາກິດຈະກໍາເຄື່ອນໄຫວຝຶກອົບຮົມການຜະລິດສິນຄ້າສິລະປະຫັດຖະກຳໃນແຕ່ລະຂົງເຂດ.
ໃນເວລາດໍາເນີນງານຕະຫຼາດນັດ, ໃນລະຫວ່າງວັນທີ 12-18 ຕຸລາ, ຄະນະຈັດຕັ້ງຈະຈັດການບໍາລຸງສ້າງ ແລະຝຶກອົບຮົມສີມືການຊ່າງໂດຍບໍ່ເສຍຄ່າໃຫ້ແກ່ຊ່າງຫັດຖະກຳ ແລະສ່ວນບຸກຄົນທີ່ມີຄວາມສົນໃຈຢາກຮ່ຳຮຽນຕື່ມອີກກ່ຽວກັບອາຊີບຫັດຖະກໍາພື້ນເມືອງຂອງປະຊາຊົນລາວບັນດາເຜົ່າ ກໍ່ຄືຈັດບັນດາກິດຈະກໍາສະແດງສິລະປະ, ໂຄສະນາສິ້ນໄໝກໍ່ຄືບັນດາສິນຄ້າຕັດຫຍິບ ແລະເຄື່ອງນຸ່ງຂອງປະຊາຊົນລາວບັນດາເຜົ່າ.
la.qdnd.vn